สวัสดีคะ ดิฉันปวดหัวทุกครั้งเมื่อมีการสอบ โดยจะปวดเป็นเวลาหลายวันค่ะ ทานยาพาราหรือบูโพรเฟ่นก็ไม่หาย จะต้องทำอย่างไรบ้างคะ หรือจะลองใช้วธีแผนโบราณดีคะ
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น**อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะจากที่ เล่ามา คิดว่าน่าจะอาการปวดศีรษะจากความเครียดนะคะ แนะนำให้หาวิธีผ่อนคลายความเครียด เช่น การออกกำลังกาย การฟังเพลง การนอนพักผ่อน เป็นต้น และรับประทานยาแก้ปวดบรรเทาอาการนะคะหากอาการไม่ดีขึ้น แนะนำไปพบแพทย์เพื่อตรวจดูอาการอีกทีนะคะ